open-index/open-wikipedia-markdown huggingface dataset:
Pulo-pulo Siribèe

**Pulo-pulo Siribèe** atawa lam narit Indônèsia geukheun ngon **Kepulauan Seribu** nakeuh saboh kabupaten administrasi di DKI Jakarta, Indônèsia. Wilayahnyan jitamong lam kawan pulo-pulo di Lhôk Jakarta.

## Bumoë

Pulo-pulo Siribèe jeuet nibak teunamon kareuëng nyang le jih na 110 boh ngon mandum luwah wilayah darat na rayeuek 8,7 km². Neuduëk pulo nyan na bak 5°24´ - 5°45´ Linteuëng Tunong ngon 106°25´ - 106°40´ Buju Timu luwah wilayah na 1.180,8 ha. Seu'uëm sipanyang thôn kayém jih antara 21&nbsp;°C-32&nbsp;°C ngon kadar kelembaban udara rata-rata 80%.

### Kawan Pulo-pulo

Pulo-pulo Siribèe nakeuh kawan pulo-pulo nyang na di barôh Jakarta, paih that meukeuë-keuë ngon Lhôk Jakarta. Nan Pulo-pulo Siribèe kon meuma'na na Siribèe boh pulo lam kawan nyan. Meu bileuëng pulo cit na keunira 342 pulo, nyan ka jitamong lam beunileuëng pulo-pulo anoë atawa pusông ngon teunamon kareuëng deuë nyang na jitimoh tanaman. Pusông ngon teunamon kareuëng nyan mantong nakeuh 158 boh. Hana mandum pulo lam kawan Pulo-pulo Siribèe na geuduëk manosia. Ban lagèe pulo-pulo la'én cit di Indônèsia get that le pulo lam kawan Pulo-pulo Siribèe hana ureuëng duëk. Kawan Pulo-pulo Siribèe na wasé alam nyang hana dit keu geupeukeumang meubagoë macam industri, nibak la'én nakeuh disinan bahan tambang, eungkôt ngon nyang that utama nakeuh pariwisata.

Peumerèntah geubagi kawan pulo-pulo jeuet keu lhèe boh da'irah:
# Da'irah nyang phôn, geupeuguna keu neucok wasé bumoë. Ubéna wasé lam bumoë disinan jeuet geucok ngon geumanfa'at nibak peureulèe industri. Lagèe teunamon kareuëng nyang ka maté nyang jeuet geucok keu bahan peunuegot ubin aleuë atawa teurasô.
# Da'irah keuduwa, nakeuh pulo-pulo nyang meuhat geuseudia keu taman nasional atawa jeuet keu da'irah pariwisata.
# Zona keulhèe, nyang ka meuteuntèe jeuet keu sibagoë da'rah cagar alam nyang geupeulindông.

## Ureuëng duëk

Keunira ureuëng duëk di Pulo-pulo Siribèe nakeuh lam keunira na 24.295 droë nyang geuduëk lam 11 boh pulo rayeuek: Pulo Kelapa, Pulo Kelapa Dua, Pulo Panggang, Pulo Harapan , Pulo Pramuka, Pulo Tidung, Pulo Besar, Pulo Payung Besar, Pulo Pari, Pulo Untung Jawa, Pulo Lancong Besar dan Pulo Sebira. Pulo nyang that ramèe ureuëng duëk lagèe Pulo Kelapa, Pulo Pramuka, ngon Pulo Karya

Nyang leubèh ramèe lam kawan ureuëng duëk di Pulo-pulo Siribèe nakeuh meu agama Islam ngon le that nyang teuka nibak bansa Betawi, Bugis, Banten ngon Madura.

## Keutrangan

## Peunawôt luwa
*  Situs resmi Pemerintah Kepulauan Seribu
*  Pariwisata Kepulauan Seribu: Potensi Pengembangan dan Permasalahannya
Lhôk Jakarta

**Lhôk Jakarta** nakeuh saboh lhôk nyang na lam la'ôt Jawa, neuduëk lhôk nyan na di barôh provinsi DKI Jakarta, Indônèsia. Bak lhôk nyan na kuala 13 boh kruëng nyang geuplah banda Jakarta.

Luwah Lhôk Jakarta keunira 514 km2 nyang nakeuh saboh wilayah la'ôt deuë ngon meurata lhôk iē cit 15 metè. Pulo-pulo Siribèe nakeuh kawan pulo-pulo nyang na lam Lhôk Teluk Jakarta.

## Peunawôt luwa
* TelukJakarta.net - Portal Informasi DAS Teluk Jakarta
Tanah Pasir, Acèh Barôh

**Tanah Pasir** Nakeuh saboh keucamatan di kabupaten Acèh Barôh.

## Gampông

* Blang
* Gampông Me Merbo
* Gampông Palôh
* Gampông Pande
* Keudèe Jrat Manyang
* Keutapang
* Kuala Keureutoë Barat
* Kumbang
* Matang Janèng
* Matang Ranub Laséh
* Mèe Matang Panyang
* Meunasah Aluë
* Meunasah Cangguëk
* Meunasah Cibrék
* Meunasah Pri
* Teupin Gapeuëh
* Ulèe Tanoh
Niëh

**Niëh** nakeuh saboh pulo nyang na bak la'ot Hindia toe ngon pulo Ruja bak blah propinsi Sumatra Utara.
Laguna

**Laguna** (atwa **lagoon** lam bahsa Inggréh) nakeuh saboh tamon ië masén nyang meukléh dari la'ôt nyang meutheun ngon anoë, batèe kareuëng ngon simacamjih. Ië nyang meutôp di likôt teunamon kareuëng (*barrier reef*) atawa tamon ië lam atol geukheun laguna.
Bandar Dua, Pidië Jaya

**Bandar Dua** nakeuh saboh keucamatan nyang na di Kabupaten Pidie Jaya. Ngon keudèe Ulèe Glé nyang jeuët keu nang nanggroë. Kecamatan nyoe na jeu'ôh jih 176 km dari Banda Acèh.

## Gampông

* Gaharu
* Kumba
* Blang Mirou
* Beurasan
* Cot Keng
* Kruëng Kiran
* Asan Kumbang
* Pulo Gapu
* Cot Geureuphai
* Aluë Sanè
* Lhôk Pusông
* Aluë Keutapang
* Jeulanga Barat
* Jeulanga Mata Ië
* Jeulanga Meuseujid

* Meunasah Paku
* Meurandéh Aluë
* Reudeuëp Meulayu
* Paya Pisang Klat
* Aluë Mè
* Driën Tujôh
* Blang Kuta
* Seunong
* Pohroh
* Babah Kruëng
* Uteuën Bayu
* Meuko Bulôh
* Driën Bungong
* Meugit Sagoë
* Meugit Kayèe Panyang

* Adan
* Muko Dayah
* Peulakan Tunong
* Peulakan Tambô
* Peulakan Ceubrék
* Kuta Kruëng
* Paya Tunong
* Paya Barôh
* Muko Barôh
* Blang Dalam
* Muko Kuthang
* Ulèe Glé
* Gampông Barô
* Pulo
* Keudèe Ulèe Glé
Panté Raja, Pidië Jaya

**Panté Raja** nakeuh saboh keucamatan nyang na di Kabupaten Pidië Jaya. Ngon keudèe Panté Raja nyang jeuët keu nang nanggroë. Kecamatan nyoe na jeu'ôh jih 142 km dari Banda Acèh.

## Gampông

* Tunong Panté Raja
* Meuseujid
* Teungoh Panté Raja
* Lhôk Pu'uëk
* Muka Blang
* Peurade
* Hagu
* Tu
* Reudeuëp
* Keudèe Panté Raja
Meureudu, Pidië Jaya

**Meureudu** nakeuh saboh keucamatan nyang na di Kabupaten Pidie Jaya. Ngon keudèe Meureudu nyang jeuët keu nang nanggroë. Kecamatan nyoe na jeu'ôh jih 155 km dari Banda Acèh.

## Gampông

* Meunasah Muliëng
* Lampôh Lada
* Geulumpang Tutông
* Rungkôm
* Blang Awé
* Manyang Lancôk
* Pohroh
* Kudrang
* Kudrang
* Dayah Tuha
* Rumpuën
* Meunasah Kulam Beuracan
* Rhiëng Mancang
* Rhiëng Kruëng
* Rhiëng Blang

* Rambông
* Grông-grông
* Kuta Triëng
* Puo U
* Manyang Cut
* Beurawang
* Dayah Timu
* Beunot
* Teupin Peurahô
* Geulidah
* Meunasah Lhôk
* Meuraksa
* Meunasah Balék
* Keudèe Meureudu
* Meuseujid Tuha
Meurah Dua, Pidië Jaya

**Meurah Dua** nakeuh saboh keucamatan nyang na di Kabupaten Pidië Jaya. Ngon keudèe Simpang Peuët nyang jeuët keu nang nanggroë. Kecamatan nyoe na jeu'ôh jih 157 km dari Banda Acèh.

## Gampông

* Seunong
* Lhôk Sandéng
* Sarah Manèe
* Lancôk
* Meunasah Kulam Reuntang
* Teungoh
* Geunténg
* Meunasah Bie
* Meunasah Raya
* Dayah Usiën
* Gampông Blang
* Blang Cut
* Dayah Kruët
* Beuringèn
* Meunasah Mancang
* Panté Beureunèe
* Meunasah Jurông
* Buangan
* Luëng Bimba
Phuket

**Phuket** (bahsa Thai: ภูเก็ต) nakeuh saboh pulo ngon jeuet keu saboh propinsi (*changwat*) Thailand. Di pulo nyoe na banda udara donya Phuket, nyang na di blah rot barôh pulo.

Pulo wisata nyoe that geuturi ngon panté nyang ceudaih. Bak wateè ie beuna Acèh thôn 2004 panté Phuket keunong cit ngon brat that reuloh.

Ureuëng duëk nyang paléng ramè di Phuket nakeuh meuagama Buddha, na cit nyang meuagama Éseulam ngon keunira na (17%).
Triëng Gadéng, Pidië Jaya

**Triëng Gadéng** nakeuh saboh keucamatan nyang na di Kabupaten Pidie Jaya. Ngon keudèe Triëng Gadéng nyang jeuët keu nang nanggroë. Kecamatan nyoe na jeu'ôh jih 147 km dari Banda Acèh.

## Gampông

* Panton Raya
* Peulandôk Tunong
* Peulandôk Teungoh
* Bulôh
* Dayah Ujông Barôh
* Matang
* Dèe
* Dayah Teumanah
* Tampui
* Reusép
* Meuseujid Peuduëk
* Tuha
* Paya
* Meuseujid Triëng Gadéng
* Tuëng Kluët
* Mèe Pangwa
* Rawasari
* Cot Makasô
* Kuta Pangwa
* Meucat pangwa
* Meuë
* Keudée Triëng Gadéng
* Raya
* Mèe Peuduëk Barôh
* Sagoë
Bandar Baru, Pidië Jaya

**Bandar Baru** nakeuh saboh keucamatan nyang na di Kabupaten Pidië Jaya. Ngon keudèe Luëng Putu nyang jeuët keu nang nanggroë. Kecamatan nyoe na jeu'ôh jih 132 km dari Banda Acèh.

## Gampông

* Aki Neungoh
* Abah Luëng
* Jiëm Jiëm
* Sarah Panyang
* Blang Sukôn
* Kayèe Jatoë
* Blang Ibôh
* Dayah Langiën
* Blang Kruëng
* Aluë
* Tanoh Mirah
* Ujông Leubat
* Tualada
* Cot Langiën
* Sagoë
* Barôh Cot
* Barôh Musa
* Teungoh
* Paru Keudèe
* Paru Cot
* Lancang

* Udeuëng
* Ara
* Blang Gông
* Keudèe
* Luëng Nibông
* Dabôih
* Pulo Rhéng
* Gampông
* Dayah Nyông
* Beurandéh
* Kayèe Raya
* Siren
* Tutông
* Manyang
* Barôh Lancôk
* Meuseujid Lancôk
* Pulo Puëb
* Sawang
* Barô Nyông
* Cot Nyông
Meurimueng-rimueng

**Meurimueng-rimueng** nakeuh meuneu'èn catô nyang asaijih dari Sumatra. Meuneu'èn nyo geumeu'èn lé ureueng Aceh, adakpih meuneu'èn nyoe kalheuh jimeu'èn lé ureueng la'én di da'irah Asia. Meurimueng-rimueng awaijih jipeuturi dari saboh kitab nanjih "The Achehnese". Kitab nyan jituléh lé Hurgronje, O'Sullivan, Wilkinson, ngön Brill Leyden thôn 1906 deungön nan meurimueng-rimueng nyang hana geuseubôt nan la'én dari meuneu'èn nyoe. Meurimueng-rimueng nyoe karab sama lagèe *Pulijudam* atawa *Demala diviyan keliya*. Bandum nyan jingui papeun lhèe sagoe nyang sama. Lam Meurimueng-rimueng nyoe limöng boh rimueng akan jilawan limöng blah boh keubiri. Limöng blah boh keubiri nyan jitré jilingka bandum limöng boh rimueng bunoe nyang jicoba drob keubiri mangat leupah jitubit.

Meurimueng-rimueng nyoe hana sama lagèe meurimueng-rimueng peuet ploh sabab bandua nyan hana sama. Bandum meuneu'èn nyan nakeuh geumeu'èn lé ureueng Aceh.

## Tujuan
* Keubiri geukira meunang meunyo bandum keubiri nyan jeut jikurông rimueng.
* Rimueng geukira meunang meunyo rimueng nyan jeut jidrob padum-padum boh keubiri, jadi rimueng nyan hanjeut lé jikurông lé keubiri nyang tinggai.

## Alat meu'èn
Alat nyang geungui watèe meu'èn meurimueng-rimueng-do nakeuh papeun nyang lhèe boh sagoe. Papeun nyan sama lagèe nyang jimeu'èn lam meuneu'èn *Pulijudam* atawa *Demala diviyan keliya*. Rimueng jipeuwaki lé 5 boh aneuek batèe wareuna itam. Keubiri jipeuwaki lé 15 aneuek batèe wareuna putéh.

## Meuneu'èn nyang sama
* Pulijudam
* Demala diviyan keliya
* Len Choa
* Hat diviyan keliya

## Peunawôt luwa
* Informasi ''Google Books''
* GamePuzzles.com
Rimuëng bulôh

**Rimuëng Bulôh** ***(Prionailurus bengalensis)*** nakeuh jeunèh rimuëng ubeut nyang udép kleuët lam uteuën. Meunatang nyoë rôh lam kawan meunatang nyang geulindông di Indônèsia. Lam bahsa Meulayu meunatang nyoë geupeunan *kucing batu*, lam bahsa Indônèsia geupeunan *kucing kuwuk* ngon lam bahsa Jawa geupeunan *meong congkok*. Salang lam Inggréh geupeunan *leopard cat*.

## Nè
Peulandôk

**Peulandôk** atawa (***Tragulus kanchil***) nakeuh saboh meunatang nyang hudép di wilayah Asia Teunggara. Lam bahsa Bahsa Meulayu ngon bahsa Indônèsia geupeunan *Pelanduk*, lam bahsa Inggréh geupeunan *Lesser mouse-deer* atawa *Lesser Malay chevrotain*. Salang lam bahsa Jawa geupeunan *Kancil*, ngon lam bahsa Burma geupeunan *yun*.

Peulandôk hudép lam wilayah nyang that luwah di Asia Teunggara, Pulo Ruja, Jawa, sampoe u Borneo.

## Eu cit
* Napôh
* Glueh
* Rusa

## Referensi
Napôh

**Napôh** atawa **Napôh** (bahsa Inggréh: *Greater Mouse Deer*) nakeuh saboh meunatang rab saban ngon peulandôk, meunyoe lam bahsa Meulayu geupeunan *napuh*, lam bahsa Indônèsia geupeunan *pelanduk napu* salang lam nan sains jih geukheun *Tragulus napu*.

## Eu cit
* Peulandôk
* Glueh
* Rusa

## Referensi
Dapeuta dayah di Sabang

Di yup nyoë nakeuh dapeuta dayah nyang na di Sabang:
# Al-Mujadid
# Darul Istiqamah
# Darussadadah Ansarullah
# Darul Hijrah
# Darul Amani

## Nè
* https://web.archive.org/web/20130318072856/http://bppd.acehprov.go.id/dayah2011/kabupaten2.php
Dapeuta dayah di Kota Banda Acèh

Jumeulah dayah nyang raseumi di Banda Acèh nakeuh:

## Dapeuta dayah

# Raudhatul Muttaqin
# Raudhatul Wustha
# Darul Muchtari
# Dayah Moderen Darul ulum YPUI
# Insanfuddin
# Mabdaul Ulum Aziziyah
# mmhfsfada
# Darul Hijrah
# Nidhamul Fata
# Madinatul Fata
# Bp Budi Muthmainnah
# BP Darul Faizin
# Babul Jannah
# Ibnu Masuud
# Bp Darul Mualimin
# Bp At Thaibah
# Markaz Al Ikhlas Al Aziziyah

## Ne
https://web.archive.org/web/20130318072856/http://bppd.acehprov.go.id/dayah2011/kabupaten2.php
Dayah Darul Wustha

**Darul Wustha** nakeuh saboh dayah nyang na di Kabupatèn Acèh Tunong. Dayah nyan phôn that geupeudong bak 1 uroë buleuën 1 thôn 1980. Neuduëk dayah nyan nakeuh di gampông Ujung Padang keucamatan Labuhan Haji Barat, Kabupatèn Acèh Tunong. Dayah Darul Wustha nyoe nakeuh saboh dayah lam beuntôk yayasan.

Dayah Darul Wustha geusatoh lé Tgk. Abdul Hamid Laduni sidroe ulama nyang nakeuh aseuli gampông Ujung Padang bak neuduëk dayah nyan jinoe.

## Ne
https://web.archive.org/web/20170710073311/http://bppd.acehprov.go.id/
Dayah Al-Mujadid

**Al-Mujadid** nakeuh nan saboh dayah nyang na di Sabang. Dayah nyoë phôn that geupeudong bak 10 uroë Buleuën Sa thôn 1999. Neuduëk dayah nyoë nakeuh di gampông Cot Bak U keucamatan Sukajaya, Sabang. Dayah Al-Mujadid nakeuh saboh dayah lam beuntôk yayasan.

## Ne
https://web.archive.org/web/20170710073311/http://bppd.acehprov.go.id/
Dapeuta dayah di Acèh Tunong

Jumeulah dayah nyang raseumi di Kabupatèn Acèh Tunong nakeuh:

## Dapeuta dayah
# Mafatihul Ulum
# Mafatihussa'adah
# Raudhatul Muna
# Jabal Qubis
# Mudi Insafiah
# Hidayatul Anam
# Ruhul Ulum
# Ashabul Yamin
# Sabilurrahmah
# Raudhatussalam Istiqamatuddin
# Bustanuddin
# Ar-Ridha
# Ashabul Kahfi
# Darurrahmah
# Darussa'adah
# Baburrahmah
# Raudhatussa"adah
# Raudhaturrahmah
# Himatul 'Amal
# Nurussa'adah
# Bustanul Ulum Al-Azzizyah
# Darusy-Syuhada
# Madinatuddiniyah Babussa'adah
# Nurul Fhata
# Madinatuddiniyah Babul Huda
# Babur Rahmah
# Babul Ulum
# Darul Aitami
# Nurul Hidayah
# Al-Jamiatus Sa'adah
# Ihya Ulumuddin
# Babur Rasyad Al-Aziziyah
# Nahdhatul 'Abidin
# Raudhatul Jadid Al-Jazuri
# Dayah Terpadu Jabal Rahmah
# Manbaul
# Darul Huda
# Madinatuddiniyah Sirajul Ibad
# Madinatuddiniyah Jabal Makmur
# Darul Ilham
# Darul Jadid
# Nur Yaqdhah
# Rauzatussalam
# Dayah Terpadu Al Munjiya
# Darussalam
# Darul Wustha
# Nurussalam
# Darul Muslim
# Darul 'Amilin
# Nurul Yaqin
# Nurul Abrar
# Darul Makmur
# Darul Ihsan
# Budi Ihsan
# Al Ikhwan

## Ne
https://web.archive.org/web/20130318072856/http://bppd.acehprov.go.id/dayah2011/kabupaten2.php
Museum Tsunami Acèh

**Museum Tsunami Acèh**, di Banda Acèh, Indônèsia, nakeuh saboh museum nyang geupeugot keu tanda peuingat nibak musibah geumpa bumoë La'ôt Hindia thôn 2004 ngon ië beuna (tsunami), seureuta jeuët keu teumpat meurunoë ngon bak peuseulamat droë bak watèe musibah lagèe nyang kalheuëh keujadian meunyoë teuka ië beuna lom.

## Rancangan
Museum Tsunami Acèh nyoë geurancang lé arsitek Indônèsia Ridwan Kamil. Peuneudong museum nyan meutingkat peuët ngon luwaih ban dum na 2,500 m2, bintéhjih panyang meukeuwiëng nyang geusalôp ngon relief geometris. Tatamong lam peuneudong nyan geutanyoë talingkeuë lungkiëk ubeut antara duwa bintéh ië nyang manyang - geumeukeusud keu geupeujeuët riyôh ngon harô-hara bak watèe keujadian ië beuna nyan. Bintéh museum nyan geupeuthi'ëh ngon gamba ureuëng meusaman, saboh langgeuëm nyang geupujoë nyum teuga, tabi'at disiplin, ngon keuyakinan agama nyang kong lam bansa Acèh.. Nibak ateuëh, bubôngjih saban rupa lagèe ië raya paseuëng, aleuë paléng meuyub lagèe curak aleuë Rumoh Acèh, nyan geupeulanggeuëm keu soë mantong nyang seulamat bak musibah ië beuna nyan.

## Ceunatat gaki
Dayah Darussalam, Labuhan Haji

**Dayah Darussalam** atawa Ma'had Tarbiyah Islamiyah Dayah Darussalam Al-Waliyyah Lahuhan Haji, saboh dayah nyang na di gampông Blang Poroh , Labuhan Haji, Acèh Tunong. Dayah nyoë neupeudong lé salah sidroë ulama Acèh nyakni Almukarram Abuya Muhammad Waly Al-Khalidi (Abuya Mudawali) bak thôn 1942. Dayah nyoe jinoë geusatoh lé Abuya Mawardi Waly.
Dhammun

**Dhammon** nakeuh saboh kitab keu aneuk miët beuët glah Tajhizi bak dayah. Kitab nyoe geupeurunoe èleumèe Sharaf.
Prang Blanda

**Prang Acèh-Beulanda** (atawa kayém geukheun **Prang Acèh**) prang nakeuh saboh prang nyang that trép di Acèh. Prang nyoe phôn bak thôn 1873 watèe Keurajeuën Beulanda jipeunyata prang ateuëh Keurajeuën Acèh Darussalam bak uroë 26 buleuën 3 thôn 1873, lam saboh ekspedisi militè nyang jipimpén le jeundran Johan Harmen Rudolf Köhler.

Prang Acèh-Beulanda geuturi cit ngon prang Beulanda atawa prang kaphée, dari thôn 1873 prang nyan meutunjak-tunjak sampoe thôn 1914. Bak ladôm peuneugah prang nyan geuseubôt meuakhé bak thôn 1904, ngon alasan Sultan Acèh keuneulheuëh ka neutren dari mideuën prang. Teuma bak sinyata jih prang nyan barô reuda bak thôn 1914. Nyan pih neuduëk Beulanda di Acèh teutap lam keuadaan geuseurang lé peujuang Acèh nyang geurasi nan ngon kawôm Moseulimin.

## Garéh watèë prang Acèh-Beulanda
Riwayat prang Acèh lé bansa Beulanda jipeugot lam padum-padum böh bagi bak kri nyang meukléh thôn ngon jisusôn mandum keujadian-keujadian bak tiëp-tiëp *periode* prang.
# Prang keu I thôn 1873.
# Prang keu II seunambông prang thôn 1873.
# Prang keu III thôn 1874-1876.
# Prang keu IV thôn 1876-1877.
# Prang keu V thôn 1877-1881.
# Peumeurèntah Sipil thôn 1881-1883.
# Mita cara politik thôn 1881-1891.
# Prang Blanda, seuneulheuëh thôn 1896-1914.

## Ceunatat gaki
Kamèng batèe

**Kamèng batèe** atawa **kamèng uteuën** (*Capricornis sumatraensis sumatraensis*) saboh jeunèh kamèng nyang udépjih lam uteuën tropis pulo Ruja. Jumeulah meunatang nyoe ka that meukureuëng lawét nyoë, seulayeuë lé ureuëng geujak teumeubang u glé ngon rimba nyang jeuët keu teumpat udép meunatang nyan.
Laén nibak nyan kaméng uteuën nyan meunatang nyang that geulindông ngon han jeuët tajak drop beurangkaho.

## Peunawôt luwa
* SUMATRAN SEROW Capricornis sumatraensis sumatraensis (Bechstein, 1799)

## Ceunatat gaki
Glueh

**Glueh** nakeuh saboh meunatang jeunèh rusa nyang badanjih leubèh ubeut nibak badan rusa. Meunyo lam bahsa Indônèsia geupeunan *kijang*, ngon lam bahsa Jawa geupeunan *muncak*. Masa jinoë meuhat tateumeung lam uteuën muda di Asia Tunong ngon Asia Teunggara sampoë ban mandum pulo-pulo Nusantara.

## Eu cit
* Peulandôk
* Napôh
* Rusa

## Peunawôt luwa

* Ekologi Reeves Muntjac
Cornelis de Houtman

**Cornelis de Houtman** (lahe di Gouda, Holland Selatan, Blanda, 2 April 1565 – mate di Aceh, 11 September 1599, umu 34) nakeuh sidroe ureueng Blanda nyang paleng awai troh u Nusantara. Lam thon 1592, Cornelis de Houtman geuutoh le syeedaga Blanda keu jak mita rot la'ot nyang efisien u pulo-pulo Nusantara nyang watee nibak nyan jithee ngon hase alam reumpah ngon bungong lawang. Nibak thon 1598 - 1599 na jiba sit syedara jih Frederick de Houtman nyang i seurah droe wate talô prang ngön pasukan Sultan Acèh lheuh nyan geu pasoe lam peunjara di pidie.

## Mate
Cornelis de Houtman mate di Aceh geupoh mate le pasukan Inong Balee nyang geupimpin le Laksamana Keumala Hayati bak 11 uroe Buleuen Sikureueng 1599.
Kolera

**Kolera** nakeuh peunyaket ciret kareuna infeksi bakteri *[[Vibrio cholerae]]* bak pruet cut. Bakteri nyoe kayem geuteumee lam ek manusia. Biasajih, peunyaket nyoe akibat seumajoh peunajoh nyang ka keunong bakteri. Rata-rata sidroe nibak 20 droe ureueng nyang keunong peunyaket nyoe akan geurasa saket nyang brat lagee ciret, muntah ngon keuboh bak gaki. Akibatjih ureueng nyang keunong saket nyoe jeuet bagah gadoh ie lam tuboh.

## Asai teunuléh


## Peunawôt luwa
* Kolera: dan pertanyaan nyang seureng ditanyong() - Centers for Disease Control
Acèh Monitoring Mission

**Acèh Monitoring Mission** atawa narit paneuk **AMM** nakeuh saboh tim nyang geupeugot ngon na sipakat damèe antara Peumeurèntah Indônèsia ngon GAM. Sipakat damèe nyang geubôh tanda jaroë di Helsinki, Finlandia bak uroë 15 buleuën 8 thôn 2005. tim AMM nyan phôn meutugaih di Acèh sibuleuën lheuëh nyan, bak uroë 15 buleuën 9 thôn 2005.

Tugaih AMM nakeuh keu geukalon hasé nibak janji nyang ka geupeugot lé Peumeurèntah Indônèsia ngon Geurakan Acèh Meurdèka (GAM), nyang ka geupeunyata lam saboh MoU (*Memorandum of Understanding*). AMM nyoe nakeuh misi phôn Uni Eropa di Asia ngon jeuët keu ssboh keurija saban phôn antara ASEAN ngon Uni Eropa. Lam peunutôh keurija AMM nyan that brat geupakoë nakeuh keu teujaga saboh damèe 'oh lheuëh lhèe plôh thôn Acèh lam harô hara prang, ngon meutamah lom musibah Ië beuna bak akhè thôn 2004.

Jitamong lam tugaih rayeuek AMM nakeuh neu kalon GAM neupeutrôn ngon neukoh seunjata. Neukalon cit bhah peuwoë teuntra Indônèsia nyang na dari luwa Acèh.

## Peunawôt luwa
* AMM homepage
* AMM.europa
* "Inter-Peace to Replace Role of Aceh Monitoring Mission" - Tempo Interactive
* "Aceh monitoring mission reduces personnel ahead of elections" - People's Daily Online
* "Aceh rebels begin disarmament" - The Daily Star
* "EU extends monitoring mission in Aceh" - People's Daily Online
* "European Union Requested to Extend Aceh Monitoring Presence" - Worldwatch Institute
* "EU hails launch of Aceh monitoring mission" - EurActiv
* "Peace mission likely to stay on in Aceh" - China Post
* "Europe and Asia: a relationship that matters" - The Hindu
* "Disaster diplomacy in Aceh" - Reuters Alertnet
* "Learning from the Aceh peace process" - Minda News
Indôchina

**Indôchina** atawa **[[Seumenanjung]] Indôchina** nakeuh wilayah di Asia Teunggara. Nakeuh neuduëk wilayah nyan na di timu India ngon tunong Tiongkok, jeuet keuh reusam di Indochina that toë ngon reusam Tiongkok ngon India. Miseuëjih nan neugara lagèe Viètnam nyang geupeuleumah keu peungarôh Tiongkok, ngon nan Kamboja, Laos, Thailand nakeuh peungarôh India.

Ada 2 ma'na keu Indôchina, ubeut ngon luwah:
* Ma'na ubeut nakeuh makna Indôchina seubagoë neugara-neugara euncit Indôchina Peurancih:
** Kamboja
** Laos
** Viètnam
* Ma'na luwah nakeuh jitamong keunan **Wilayah darat Asia Teunggara**:
** Seumenanjung Malaysia
** Myanmar
** Thailand

## Neu'eu cit
* ASEAN
* Indôchina Peurancih
* Seumenanjung Malaysia

## Peunawôt luwa

* History of the mountain people of southern Indochina up to 1945 (Bernard Bourotte, i.e. Jacques Méry, U.S. Agency for International Development, 195?
Keudidi

**Keudidi** nakeuh saboh cicém nyang na hudép lam da'irah meudong ië lagèe paya, neuheun, kuala, pusông anoë ngon uteuën bangka (*mangrove*). Cicém nyoë teuka dari wilayah Siberia Timu ngon tiëp thôn 'oh watèe musém leupië cicém nyan meuhijeurah u da'irah Asia Teunggara ngon Australia. Lam bahsa ilmiah cicém nyan geupeunan *Calidris tenuirostris*, lam bahsa Indônèsia geupeunan *kedidi besar*.

Cicém Keudidi meuwareuna keulabèe meuburék-burék, ngon ji po kayém meukawan raya. Eumpeuën jih nakeuh glang nyang jicungké lam tanoh atawa na cit jipajôh udeuëng ngon eungkôt ubeut-ubeut..

## Ceunatat gaki
Geumpa bumoë Laôt Hindia thôn 2004

**Geumpa bumoë Laôt Hindia thôn 2004** saboh musibah alam nyang na di Laôt Hindia bak 26 uroë buleuën 12 thôn 2004. Geumpa nyoë teujadi paih bak poh 7'58 minét WIB. Pusat geumpa nakeuh di panté barat Pulo Ruja, Indônèsia. Geumpa nyoë geucatat lé masyarakat ilmiah deungon geumpa Sumatera-Andaman. Akibat nibak geumpa raya nyan jeuët keu teuka Ië beuna setinggi 30 m nyang keunong musibah bagi padum-padum boh neugara nyang na di La'ôt Hindia sampoë trôh u pasi Afrika.

## Akébat
Beunantu kemanusiaan lam beunileueng nyang rayek geupeureulèe muroe tsunami nyoe jirusak infrastruktur dan jiakibat makanan ngon ie langka seureuta ekonomi brat reuloh.

Neugara-neugara di dônya geupeuét beunantu senilai US$ 4 milliar u wilayah beuncana. Australia geumeujanji beunantu US$ 919,19 juta (rôh lam nyan paket beunantu US$ 760,6 keu Indonesia), Jerman geujôk US$ 660 juta, Jeupun US$500 juta, Norwegia ngon Belanda maséng-maséng geusumbang US$ 183 juta, Amirika Syarikat geujanji US$35 juta (lheueh nyan geupeuék jeuet US$ 350 juta), dan Bank Dônya geujôk US$250 juta.

## Ceunatat gaki
Soekarno

**Dr.(HC) Ir. Soekarno** (nan lahé: **Koesno Sosrodihardjo**) nakeuh prèsidèn phôn neugara Indônèsia. Gobnyan lahé di Surabaya 6 uroë buleuën 6 thôn 1901, meuninggai di Jakarta 21 uroë buleuën 6 thôn 1970. Soekarno nakeuh sidroe ureuëng nyang that peunténg bak peulahé neugara Indônèsia thôn 1945. Gobnyan ngon Mohammad Hatta geupeunyata meurdèka Indônèsia dari peunjajah Beulanda.

## Ceunatat gaki
Peurangeui

Wajéb aneu' miët ba' gèt peurangeui. Peuë-peuë buët aneu' miët nyang geupujoë lé ureuëng tuha, njan keu nyang gèt. Barang kapeuë nyang geu ceucat nyankeu nyang bro' Peurangeui nyang bro' teuka keujahatan. Meung geutanjoë hana gèt peurangeui hana geusayang lé gob. Beungèh gob keu geutanyoë. Lagi ma ku, waréh kawōm geutanyoë malèë geu ba' gob. Seubab njan bè' tamupeurangeui nyang brö'

## Nè
* Mohammad Djam & Nya' Tjoet. 1911. ''Batjoet Sapeuë: Kitab Beuet keu Aneu' Miet'' Batavia Landsdrukkerij
Dayah Jeumala 'Amal

**Dayah Jeumala 'Amal** nakeuh saboh dayah nyang na di Pidië Jaya. Dayah nyoe phôn that geupeudöng bak 2 uroë buleuën 1 thôn 1987. Neuduëk dayah nyoe nakeuh di gampông Keudè Lueng Putu, Keucamatan Bandar Baru, Pidië Jaya. Dayah Jeumala 'Amal nakeuh saboh dayah terpadu (moderen) di Aceh. Dayah nyoe geusatoh lé Yayasan Laksamana Haji Ibrahim (LKAS).

## Situs web
* https://web.archive.org/web/20130603235904/http://jeumalaamal.org/
## Keutrangan

## Nè
https://web.archive.org/web/20170710073311/http://bppd.acehprov.go.id/
Rabithah Thaliban Acèh

**Rabithah Thaliban Acèh** atawa (**RTA**) nakeuh saboh peuneudong organisasi masyarakat nyang meuhimpôn keunan aneuk dayah di Acèh. Lagee ma'na nyang na bak narit **Rabithah** lam Bahsa Arab meuma'na kumpôlan, salang **Thaliban** nyan nakeuh dari meuma'na ureuëng meununtut.

Rabithah Thaliban Acèh nyan geupeudong bak uroë 7 buleuën 4 thôn 1999 bak saboh Musyawarah Santri Dayah ban saboh Acèh. Nyang raseumi jeuët keu anggèëta organisasi nyan nakeuh mandum aneuk dayah di Acèh.

## Situs raseumi
* https://web.archive.org/web/20130524163231/http://thaliban-aceh.com/

## Ceunatat gaki
Rumoh

Lam rumoh taduë'. Macam macam peuneugèt rumoh. Rumoh raja geukheun aseutana. Lam rumoh na moébilé' bilé na teumpat maguën. Meunatang na cit  teumpat jipiyöh. Teumpat keubeuë,leumo, kamèng geukheun weuë. Tji-tjém pi na meurumoh jih. Rumoh cicém geukheun umpung. Umpung mirië' gèt that jipeugèt ngon kong. Han jitamong ujeuën udalam, Tiköih na cit umpung teumpat jimeuseunia.

Batjoet sapeuë : kitab beuët keu aneu miët / geukarang le Mohamad Djam, Soetan Pamenan, Nja Tjoet
Ma ku

**Ma Ku، ماکو** lam bhasa Aceh jameun na syit geukheun Nangmbah (نڠمبه) nyang maknajih ureueng chik geutanyoe, nang makna jih ma atawa ummi, mbah makna jih ku atawa abu.
Sayang ma ku keu geutanyo hana ban. Yōh masa geutanyoë manya' payah that geü useuha. Malam rab tan na geu'éh, gèu meujaga, geupeumom geutanyoë. Uroë geuleumuëng teu. Geupumanoë geupeu éh bandum buët ma. Ku pi meunan cit, gèt that geu'useuha teu. Wajéb geumita bu keu ma ngön keu geutanyoë. Ija bajèë ba' ku jit.
Nyan keu dum gaséh ma ku keu aneu'. Seubab nyan wajéb ta höreumat tagaséh keu ureuëng chi'. Bè' tabantah narit gob nyan. Peuë nyang geuyue taiköt.

## Nek
* Mohammad Djam & Nya' Tjoet. 1911. ''Batjoet Sapeuë: Kitab Beuet keu Aneu' Miet'' Batavia Landsdrukkerij
Pancong

**Pancong** nakeuh bahsa laen dari sikhan atawa siteungoh. Teuma ladom pancong na nyang geuboh areuti ngon ujong punca lage geunasab keu conto jih ija punca. Di Acèh pancong leubeh seureung geupakek le ureueng watee geupeusan ie kahwa (kupi) ngon nan kupi pancong.
Gunong Leuser

**Gunong Leuser** nakeuh gunong di Propinsi Acèh. Manyang gunong nyoe nakeuh 3119 mètè di ateuh babah la'ôt.
## Peunawôt luwa
* Data layer bak laman OpenStreetMap
* Koordinat gunong nyoe bak laman Geonames
* Data gunong nyoe bak Wikidata
* Data cuaca daerah gunong nyoe bak laman NASA
* Data matauroe teubiet & teunom di da'irah bak laman SunriseSunset.com
Taman Nasional Gunong Leuser

**Taman Nasional Gunong Leuser** biasa geusingkat **TNGL** nakeuh saboh da'irah peuseulamat alam (*Kawasan Pelestarian Alam*) di Indônèsia nyang luwahjih na 1.094.692 Hektar. Bak administrasi wilayah Taman Nasional nyoe na bak duwa provinsi Acèh ngon Sumatra Barôh. Di Provinsi Acèh TNGL nyan jitamong lam Kabupatèn Acèh Barat Daya, Acèh Tunong, Acèh Singké, Acèh Teunggara, Gayo Lues, Acèh Teumiëng, salang Provinsi Sumatra Barôh jitamong keunan Kabupaten Dairi, Karo ngon Langkat.

Taman nasional nyoe geubôh nan lagèe nan gunong nyang na lam taman nyan, Gunong Leuser. Taman nasional nyoe na rôh keunan ekosistem aseuli dari panté sampoë gunong manyang nyang rôh nibak uteuën rimba khas ujeuën tropis, geupeutimang ngon sistem zonasi nyang manfa'at jih keu penelitian, èleumèe, meurunoë, peulhara,pariwisata, ngon meuramiën.

## Ceunatat gaki


## Peunawôt luwa

* Gunung Leuser National Park
* Leuser Ecosystem
* Leuser International Foundation
* Ministry of Forestry: Brief description
Keurajeuën Linge

**Keurajeuën Linge** nakeuh saboh keurajeuën nyang na di tanoh manyang Gayo. Hana keuneubah ceunatat atawa keuneubah la'én nyang jeuët keu geukaji tarèh keurajeuën nyoe.
Sôleutan Malikussaleh

**Malik al-Salih** (Malik al-Salih, Malik ul Salih, Malik Al Saleh) nakeuh sidroe raja nyang peudong Keurajeuën Samudra Pasè saboh keurajeuën Islam phôn di Asia Teunggara bak thôn 1267 M. Nan aseuli gobnyan nakeuh **Meurah Silu**. Gobnyan turônan nibak ***Sukee Imuem Peuet*** nakeuh nyan gla keu turônan peuët droe Maharaja/Meurah meusyèdara nyang teuka dari nanggroë **Mon Khmer** (Champa) nyang jeuet keu kawôm nyang peudong keurajeuën-keurajeuën di Acèh seugolom Islam, lagée Maharaja Syahir Po-He-La nyang peudong Keurajeuën Peureulak di Acèh Timu, Syahir Tanwi nyang peudong Keurajeuën Jeumpa (Champa) di Peusangan (Bireuën), Syahir Poli(Pau-Ling) nyang peudong Keurajeuën Sama Indra di Pidië ngon Syahir Nuwi nyang peudong Keurajeuën Indra Purba di Banda Acèh ngon Acèh Rayek.

## Peunawôt luwa
* Aceh heritage and places
* The Travels Of Marco Polo
* https://web.archive.org/web/20181027014817/http://www.themodernreligion.com/basic/islam_Chronology_P1.htm
* https://web.archive.org/web/20110719102037/http://www.icv.org.au/history2.shtml
Hikayat Acèh

Naseukah **Hikayat Aceh** nakeuh saboh teunuleh Aceh nyang geuceulitra bhah Eseukanda Muda yôh mantöng ubeut 'oh sampoë rayek. Naseukah nyoë reuseumi jeuët keu Memori of the World  (MoW) atawa pusaka dônya nyang geupiléh lé Organisasi Peundidekan, Éleumèë Pengetahuan ngön Budaya Persyarikatan Bansa Bansa (UNESCO) bak tanggai 18 Mei 2023. Naseukah nyan geutuléh lam aksara Meulayu ngön Arab, geuceurita bhah Aceh bak masa Sôleutan Eseukanda Muda.

Nominasi naseukah nyoë keu UNESCO ka jijak meusapat lé Beulanda ngön Indonesia. Naseukah nyoë that iseutimewa sabab geuanggap ka tuha that keu naskah basa Meulayu nyang geutuléh bak abad keu-17. Naseukah nyan geutuléh ateuh inisiatif putroë Sôleutan Éseukanda Muda. Naseukah Hikayat Aceh geucalitra keu'lai udép di Acèh bak masa nyan, prang, Éseulam, ngön hubôngan luwa nanggroë Acèh—teumasôk ngön Portugéh, Cina, ngön Turki. Dan lom Naseukah Hikayat Aceh geuanggap langka. 

Meunurôt situh wèb Unipersitah Leiden, na lhèë boh naseukah nyang ka geuusoikan keu UNESCO. Dua boh Naseukah Hikayat Acèh jinoë na di Leiden dan saboh teuk na di Perpustakaan Nasional Indonesia. Naseukah nyang paléng tuha ngön paléng leungkap na di Leiden, nyang geutuleh kira-kira thôn 1675-1700 M. Saboh salinan nyang na di Leiden, geutuléh bak thôn 1874. Nyang na di Perpustakaan Nasional Indonesia nakeuh nibak awai abad keu-20. Deungön na lhèë boh naseukah nyang mantöng na, Hikayat Aceh teumasok that langka. Nyoë nakeuh sumber nyang peureulèë that keu soë-soë mantöng nyang meuminat keu bhah teuntang Éseulam, hubôngan internasional, ngon seujarah Acèh.

## Asai
Udeuëng

**Udeuëng** nakeuh saboh jeunèh meunatang nyang udép lam ië, kusuihjih lam kruëng, la'ôt atawa tasék. Udeuëng jeuët tateumèë bak mandum teumpat meudöng ië nyang raya, peuë nyan ië tabeuë ngon ië masén. Udeuëng udép bak lhôk ië meumacam-macam, na nyang udép lam ië deuë na nyang udép lam ië lhôk sampoë meuribèë mètè di meuyub muka ië.

Istilah udeuëng geungui keu peuleumah padum-padum boh *krustasea* meugaki siplôh, bak rupa meunatang nyan na meumacam-macam cit rupajih. Geungui nan udeuëng nyan bak bahsa nyang leubèh luwah, jitamong keunan kawan meunatang nyang tubôhjih panyang ngon cara meugrak jimeulanguë. Utama that nan meunatang nyan bak bahsa ilmiah geungui **Caridea** ngon **Dendrobranchiata**.

Meunatang nyan that peunténg lam ranté peunajôh, ngon jeuet keu peunajôh utama macam-macam eungkôt sampoë eungkôt nyang paléng raya lagèë eungkôt pawôh. Udeuëng jeuët keu peunajôh nyang that meukeunong bak manusia, industri peunajôh meubahan udeuëng na meuyum 50 ribèë Dolar Amirika lam sithôn, ngon hasé nibak udeuëng nyang geupeulhara atawa geucok di alam bibeuëh na leubèh 7 juta ton bak thôn 2010 .

## Ceunatat
Kruëng

**Kruëng** nakeuh rot ji ilé ië seucara alami. Rot kruëng ië ji ilé u La'ôt, Tasék atawa u kruëng nyang la'én.

Bab padum-padum boh keujadian kruëng na nyang ilé jitamong lam tanoh seugolom meurumpok ngon badan ië nyang la'én. Rot kruëng cit ië ujeuën nyang jitrôn di darat ilé u la'ôt atawa tasék. Kruëng na meupadum boh bagi, phôn dari mata ië, nyang jeuet keu grèk (aneuk kruëng) atawa aluë. Padum-padum boh aluë mesaho ië jeuet keu kruëng utama. Ilé ië lam kruëng biasa jih meuceuë ngon binèh ngon punggông kruëng, bak ujông keuneulheuë saboh kruëng meureumpok ngon kawan ië nyang leubèh rayeuek geupeunan kuala.

## Kruëng di Acèh
Na padum-padum boh kruëng di Acèh, lagèe Kruëng Acèh, Kruëng Lamno, Kruëng Peudada, Kruëng Ni (kruëng Ara Kundoe), Kruëng Simpang Kiri, Kruëng Simpang Kanan ngon la'én-laén.

## Ne
Keurajeuën Samudra Pasè

**Keurajeuën Samudra Pasèe** nakeuh saboh keurajeuën Islam meudeèlat di psai barôh Pulo Ruja nyang teudong bak thôn 1267 - 1521 M. Keurajeuën nyoe geupuga lé Sultan Malikusshaleh. Nan keurajeuën nyoe na geucatat lam kitab ***Rihlah ilal Masyriq*** nyang geutuléh lé Abdullah Ibnu Bathutah sidroe musafir dari neugara Maghribi.

## Trôk Ibnu Bathutah

Ibnu Bathutah teuka keunan u Samudra Pasè bak thôn 1345, bak riwayat geupeugah gobnyan geumeudom di sinan na leubèh kureuëng 15 uroë. Lé Ibnu neugamba nanggroë Pasè nyan keu saboh nanggroë banda nyang that ceudaih. Lam neupiyôh nyan Ibnu Bathutah geusambôt lé Panglima Daulasah, Qadhi Syarif Amir Sayyir Al-Syirazi, Tajuddin Al-Asbahani , ngon padum-padum droë ulama Fiqh nyang geupeurèntah lé Sultan Mahmud Malik Zahir (1326-1345). Bak keunalon Ibnu Bathutah, Sultan Mahmud nakeuh raja nyang neumeuikôt Madzhab Syafi’i nyang salèh ngon that jeumot neuh bak neupeugot mudzakarah agama Islam.

Keurajeuën nyoe ka hayeuë lam bideuëng meuniaga, keu mata péng nyang neungui lam bhaih meuniaga nakeuh mata péng meuh nyang geupeunan Deureuham.

Bak beunileuëng thôn 1405 M teuka u Samudra Pasè armada la'ôt Tiongkok nyang geuba lé Lakseumana Chèng Hô. Lam neupiyôh armada nyan di Samudra Pasè, neukeubah saboh hadiah nibak Kaisar China nyang nakeuh hadiah nyan saboh luncéng raya, geupeunan luncéng nyan ngon Cakra Dônya. Teutap luncéng nyan di Samudra Pasè sampoë dudoë nanggroë nyan geupeusaboh ngon Keurajeuën Acèh Darussalam bak thôn 1524 M

## Ne
Keurajeuën Peureulak

**Keurajeuën Peureulak** nakeuh saboh keurajeuën Islam nyang phôn that na di Asia Teunggara. Neuduëk keurajeuën nyan na di Peureulak, da'irah nyan nakeuh di pasi timu Acèh di barôh Pulo Ruja.

Raja ngon ra'yat nyang neuduëk di nanggroë Peureulak nakeuh turônan nibak Maharaja Syahir Nuwi (Meurah Peureulak Syahir Nuwi) ngon turônan dari aseuka nyang ikôt gobnyan.
Gunongan

**Gunongan** nakeuh saboh peuneudong jameun nyang na di Banda Acèh, peuneudong nyan neupuga lé Sultan Iskandar Muda bak abad keu 17 M. Bak peuneugah nyang sahèh bagi Bansa Acèh peuneudong nyan neuyakin keu saboh hadiah dari raja keu binoë neuh Putroë Phang nyang teuka dari Keurajeuën Pahang di Seumeunanjung Meulayu. Rupa peuneudong nyan nyang meutingkat-tingkat lagèe saboh gunong jeuet keu neupeunan gunongan. Hana jeu'ôh nibak peuneudong nyan na saboh taman teumpat putroë neu manoë ngon neu meuupa nyang geupeunan Pintô Khôp, bak taman pintô khôp nyan na ilé saboh kruëng nyang geukuëh dari mata ië. Dilèe masa Keurajeuën Acèh Darussalam bak gunongan nyang geupeunan Taman Khayali, salang jinoë bak banduwa teumpat nyan (gunongan-pintô khôp) geôupeunan Taman Putroë Phang.

## Situs pusaka dônya
Taman nyan jinoe ka geupeutamong keu teumpat keuneubah budaya dônya lé UNESCO nyang geudapeuta bak 19 uroë buleuën 10 thôn 1995 lam kawan keuneubah budaya.

## Nè
Deureuham

**Deureuham** nakeuh salah saboh jeunèh pèng nyang geunguy raseumi di Keurajeuën Samudra Pasè. Mata péng nyan ka geunguy bak meuniaga dari abad keu-13 M. Jinoe mata péng deureuham le that geutumee lé ureuëng di Keucamatan Samudera, Kabupatèn Acèh Barôh.
Geunteut

**Geunteut** nakeuh saboh jeunéh makheuluk ga'éb nyang wujudjih hitam ngon that manyang. Geunteut geuyakin na lé ureuëng Acèh bak masa dilèe, sampoë akhé thôn 80 di Acèh mantong kayém tadeungo ureuëng nyang jipeukaru lé geunteut bak jalan nyang seupôt. Makheuluk nyan biasajih jimeulangkah ngon gakijih nyang panyang ngon jipeugadoh droe lam peureudèe triëng atawa lam lampôh soh nyang jitimoh beuluka. Le cit tadeungo ceurita ureuëng awai nyang jimèe lé geunteut keudéh lam rimba, jipeu-ék u công bak kayèe glé nyang manyang.

## Ne
Baluëm Beudé

**Baluëm Beudé** atawa **Baluëm Bili** nakeuh sboh jeunèh makheuluk ga'éb lam reusam Bansa Acèh. Makheuluk nyan nakeuh Syaitan, Jén ngon Iblih nyang hana leumah takalon ngon jikuwasa lam ië meiseuëjih lam kruëng, kuala atawa bak binèh la'ôt. Meujan-jan watèe makheuluk nyan jipeuleumah droejih lam rupa lagèe tika meuleuëng lam ië. Bak peuneugah ureuëng Acèh jameun geukheun makheuluk nyan jibalôt ureuëng nyang karam lam ië. Bak masa jinoe ka hana ramèe lé ureuëng nyang neupeucaya keuna makheuluk nyan.

## Ne
Beunoë

**Beunoë** nakeuh saboh makheuluk nyang jipeukaru manusia lam teuneungeut. Makheuluk nyan nakeuh Syaitan nyang jiceukak ngon jigeunton manusia. Bangeun ureuëng jiceukak lé beunoë nakeuh meunyoe ureueng nyan lam teungeut neu meusu bangon ureuën we-wen. Beunoë nyan nakeuh makheuluk ga'éb nyang mantong le geupeucaya lam Bansa Acèh sampoë 'an uroë nyoe.

## Ne
Qanun Meukuta Alam

**Qanun Meukuta Alam** nakeuh saboh qanun atawa undang-undang neugara nyang neupeugot lam saboh kitab bak masa Sultan Iskandar Muda jeuet keu raja di Keurajeuën Acèh Darussalam bak thôn 1607-1636 M. Qanun nyoe teuka nibak hukôm Syari'at Islam nyang geuatô bhaih siyasat ngon cara hudép Bansa Acèh. Jitamong lam qanun nyan nakeuh cara geupiléh raja, cara bayeuë upah peujabat lam neugara, cara ngon hukôm niaga, neuduëk ra'yat lam keurajeuën ngon la'én-la'én.

Qanun Meukuta Alam nyan jeuet keu asas hukôm neugara Acèh Darussalam bak masa lheuëh wafeuët Iskandar Muda. Qanun nyan le cit geucok keu asai hukôm bak neugara-neugara la'én di luwa Acèh. Qanun nyan jeuet keu geutirèe lé neugara la'én nakeuh meuseubab qanun nyan paih that bak neupeujak hukôm *syara*' ngon tutô la'én jeuet geukheun qanun nyan nakeuh geupeukawén adat ngon hukôm Islam.

## Ne


## Kitab Meuneumat
# A. Hasymi, 1961. *Ichtisar susunan dan sistem Keradjaan Aceh Zaman Sultan Iskandar Muda*. Banda Aceh, tidak diterbitkan.
Sanè

**Sanè** (lam reusam nyang neupeucaya lé Bansa Acèh) nakeuh saboh makheuluk atawa aruwah jeuheuët nyang jimeu-eumpung lam mon tuha, lam paya atawa lam kruëng maté. Biasajih makheuluk nyan jiduëk bak kayèe nyang reubah lam ië, nyang timuë atawa nyang lham. Sanè nakeuh saboh makheuluk haloih nyang jeuheuët peurangui jih, makheuluk nyan kayém jipeukaru ureuëng nyang trôh bak eumpung jih. Meunyoe ureuëng nyang keunong sanè nakeuh sakét that lagée teutop ngon jarôm ngon meusarôk ngon meuribèe neuk duroë.

## Ne
Rumoh Acèh

**Rumoh Acèh** nakeuh rumoh tradisonal Bansa Acèh, rumoh adat nyan meurupa rab saban cit lagèe rumoh adat la'én nyang na di Pulo Ruja, rumoh kayèe meuuké ngon meutamèh manyang.

Tabi'at udép bansa Acèh ngon tabi'at alam di Acèh jeuet keu peungarôh nyang brat bagi curak rumoh Acèh. Ureuëng Acèh geupeugot rumoh nyang 16 boh taméh ngon 3 boh bagi ruweuëng lam rumoh nyan. Lhèe boh ruweuëng nyan geupeunan: (1) Manju (seuramoë keuë), (2) Jurèe (seuramoë likôt), (3) Rambat (ruweuëng utama). Na cit nyang geutamah ngon 1 ruweuëng nyang jeuët bak jiduëk dapu, geupeunan Anjông. Salang keu rumoh nyang leubèh rayeuek na 24 boh tamèh ngon 5 boh ruweuëng. Bak rumoh rayeuek na geutamah lom (1) Seuramoë reunyeun ngon (2) Rumoh Inong (kama éh utama).

Pintô rumoh Acèh geupeugot ngon leubèh meuyub dari manyang tubôh sidroe ureuëng chi'. Jeuet keu tatamong lam rumoh lheuh ta ék bak reunyeun (nyang na di timu rumoh) payah ta kundok. Meunan trôh lam rumoh meubarô deuh takalon ruweuëng lam rumoh nyang luwah sabab lam rumoh Acèh hana geubôh peukakaih méh ngon kurusi sapoeuë pih. Jameè atawa soe mantong nyang tamong lam rumoh geupeuduëk ateuëh aleuë ngon cit na geuleuëng tika ngom atawa seukèe.

Rumoh Acèh geupeudap ngon bubông ôn meuria nyang geususôn meuatô jab bak gé ôn nyang geuikat ngon awé. Nyan mandum bideuëng rumoh geurhôk hana geunguy labang meusineuk pih, cit nyang na geunguy nakeuh bajoë ngon geuikat ngon awé. Bah that meunan bak cara geupeugot, saboh-saboh rumoh Acèh jitheun keu geuduëk sampoë 200 thôn.

## Gamba

File:Krong_Pade.JPG|*Krông Padé*, bak geukeubah padé
File:Jingki.JPG|*Jeungki*, peukakaih ngon top padé


## Ne


## Peunawôt luwa
# https://web.archive.org/web/20090304100951/http://melayuonline.com/
Burông Tujôh

**Burông Tujôh** nakeuh saboh syaitan atawa makheuluk halôih nyang geupeucaya lé ureuëng Acèh. Burông tujôh nyan biasajih jipeukaru aneuk miët ubeut, aneuk manyak atawa ureuëng inong teungoh mumèe. Soë mantong nyang keunong ngon burông tujôh nyan geurasa sakét nyang that ngon jeuet keu gadoh ingat. Peunyakét keunong burông tujôh nyan geukheun ngon jitamong burông tujôh. Seubab nibak jitamong nyan nakeuh biasajih ngon jipeukeunong lé gob.

Rupa ureuëng nyang jikuran lé burông tujôh nakeuh teusét aneuk mata ngon geungiëng mata u ateuëh sabé, meujan na cit nyang hana pré geumeuratôh ngon bahsa nyang payah bak teusimak. Meunyoë ka lagèe nyan nakeuh laju geumeuhôi keunan sidroe pawang atawa teungku nyang biasa keu geupeu-ubat ureuëng sakét nyan. Cara geupeu-ubat nakeuh ngon geurajah lé pawang atawa teungku ngon geubaca du'a. Meunyoe ka lheuëh keunong rajah burông nyan biasa jih laju jiwèh nibak tubôh ureuëng sakét, ngon hana trép lheuëh jiwéh jén nyan laju meuwoë lom ingat ngon bacut-bacut meutamah sihat.

## Ne
Guha Tujôh

**Guha Tujôh** nakeuh saboh guha nyang na di Acèh, neuduëk guha nyan kira-kira na 28 km dari banda Sigli, na di Gampông Cot Laweuëng, Kecamatan Muara Tiga, Kabupatèn Pidië. Guha nyoe na bak teureubéh bukét bak gaki rot timu Gunong Seulawah.
Geukheun guha tujôh meukareuna guha nyan na tujôh boh pintô (ruhung guha), ngon bak tiep-tiep guha nyan hana soe tu'oh lom padum na jeu'ôh u dalam guha. Pintô tamong lam guha na diameter 0,6 m ngon luwahjih na 15 m. Lagèe bangeun curak guha kareuëng di wilayah la'èn, bak tiep-tiep ruweueng lam guha nyan jeuet ta kalon na batèe kareuëng nyang meugantung lagèe kristal (*stalaktit*). Bak aleuë guha meucula-cula batèe kareuëng (*stalagmit*) nyang 'oh takalon lagèe curak hidang bu leukat nyang biasa geupeuna bak acara adat, la'èn nibaknyan na nyang meurupa lagèe leumo teungoh ji éh, ngon na batèe gunong nyang lagèe peulamin ureuëng meukawèn.

Guha Tujôh kayém geujak saweuë lé ureuëng gampông disinan ngon ureuëng dari luwa da'irah nyan. Ureuëng gampông biasa jih geujak u Guha Tujôh keu geujak cok 'eumpung cicém walèt, salang masyarakat luwa biasajih geujak keunan keu geujak meuramiën. Lam gabuëk Acèh padum-padum thôn nyang ka u likôt hana soe beurani jak keunan meuseubab guha nyan na bek teumpat nyang jeu'ôh ngon rumoh ureuëng.

La'én nibak jeuet keu rumoh bagi 'cicém walèt nyang geuthèe meuhai yum 'eumpung jih, guha tujôh nyan jeuet keu teumpat nyang bak ladôm ureuëng nyang patèh keu teumpat nyang keuramat. Meuseubab ngon nyan nakeuh cit ureuëng nyang geujak u guha tujôh khusuh keu geujak mita èleumèe spiritual meunurôt keuyakinan maséng-maséng. Nibak rupa peumandangan alam nyang na di Guha Tujôh, leubéh jroh keuh ta jak keunan keu ta jak kalon peumandangang alam mantong ngon jeuet keu ta pujoë ngon meu syukô ateuëh peueneujeuët Po di ateuëh muka bumoë nyoe.

## Ne
Hikayat Teungku di Meukék

**Hikayat Teungku di Meukék** nakeuh saboh hikayat aseuli Acèh. Hikayat nyoe nakeuh keunarang nibak sidroe pujangga Acèh dari da'irah Trumon nyang geuduëk di Gampông Peunaga nan gobnyan Teungku Malém, sidroe teuk nyang geukheun keu ureuëng tuléh hikayat nyan nakeuh Leubè Isa. Hikayat nyoe geucalitra bhah seungkita nyang teujadi bak thôn 1893-1894 antara ulèe balang Meulabôh nyang meurakan ngon peunjajah Beulanda, ngon ureuëng Mujahidin Acèh nyang geumeuduëk di Rundéng nyang geu pimpén lé Teungku di Meukék.

Hikayat nyoe geuteujeumah lam bahsa Inggréh lé GWJ Drewes bak thôn 1980 ngon jeuet keu saboh teunuléh nyang geupeunan *Two Achehnese Poems*. Dilèe kon naseukah hikayat nyan na jipeugah lé Snouck Hurgronje lam kitab jih De Atjehers. Lé Drewes hikayat nyoe jicok di Leiden.

## Ne


## Peunawôt luwa
# https://web.archive.org/web/20090304100951/http://melayuonline.com/
# https://web.archive.org/web/20170520210453/http://www.acehbooks.org/
Hikayat Prang Sabi

**Hikayat Prang Sabi** nakeuh saboh teunuléh sastra lam Bahsa Acèh curak teunuléh nyan nakeuh hikayat nyang asoë nibak hikayat nyan nakeuh geupeugah bhaih jihad. Hikayat prang sabi sampoë 'an uroë mantong geuteuliti lé ureuëng ahli meumacam bideuëng èleumèe. Neuduëk hikayat nyoë meujandréng ngon hikayat-hikayat la'én lam seujarah ummat manusia.

## Jenis

Hikayat Prang Sabi na bak duwa macam jeunèh teunuléh, nyang phôn geurasi nan ngon *tambéh* (lam bahsa Arab meuma'na nasihat peuingat) ngon teunuléh calitra pahlawan (kisah jihad) lam seuëh prang Sabilillah di Acèh bak geulawan Kaphé.

Hikayat Prang Sabi jeunèh *tambéh* le geutuléh lé ulama nyang asoë jih nakeuh nasihat, neumeuyuë ureuëng Islam di Acèh keu geujak trôn lam seuëh prang *jihaad fii sabilillaah*, geupeudong agama Allah dari nafsu jeuheuët kaphé ngon meurumpok beunalah pahla nyang that na raya nibak Potallah.

Hikayat Prang Sabi jeunèh *tambeh* phôn that geupeunan ngon bahsa Arab *Haadzihi Qishshah Nafsiyyah* nakeuh neucok nibak risalah ulama Abdussamad al-Falimbani bak kitab gobnyan nyang geupeunan Nashihatul Muslimin. Naseukah awai nyan geutuléh bak thôn 1834 rab 40 thôn seugolom Prang Acèh, salang keunarang phôn nyang geupeunan Hikayat Prang Sabi nakeuh teunuléh nibak Teungku Chik Panté Kulu nyang geutuléh bak neulakèe lé 'cut aduën' neuh. Meuhat keu nyo cut aduën nyang neumeukeusud nyan nakeuh Teungku Chik di Tiro, nyang bak thôn 1881 ulama mujahid nyoe geuangkèe keu panglima prang sabilillah, salang Teungku Chik Panté Kulu nakeuh sidroë jaroe uneun gobnyan.

Hikayat Prang Sabi teunuléh calitra pahlawan geuploh keu bhaih kisah prang nyang na di nanggroë Acèh masa nyan. Geu calitra disinan kiban keuh ceubeuëh ureuëng Mujahidin Acèh bak geuprang Beulanda sampoë meuteumèe gla keu sidroe Syuhada, nyang maté Syahid lam prang nyan. Kisah-kisah pahlawan nyan geupeugot keu hikayat-hikayat nyang geupeunan meunurôt teumpat keujadian lagèe Hikayat Prang Sigli (1878), Hikayat Prang Geudông (1898) ngon la'én-la'én.

## Asai seunurat


## Asai teunuléh
* Abdullah, Teuku Imran. 2008. Hikayat Prang Sabi: Satu Bentuk Karya Sastra Perlawanan. Pidato Pengukuhan Jabatan Guru Besar pada Fakultas Ilmu Budaya Universitas Gadjah Mada. Yogyakarta

## Beunaca lom
* Ahmad, Syarwan , MA, Drs. 2006. Teungku Chik Ditiro dan Hikayat prang Sabi. Research Fellow of the Scaliger Institute Leiden University
* Alfian, T. Ibrahim. 1992. Sastra Perang: Sebuah Pembicaraan Mengenai Hikayat Perang Sabil. Jakarta: Balai Pustaka
* Anonymous. Naskah Hikayat Prang Sabi
* Hasjmy, Ali. 1977. Apa Sebab Rakyat Aceh Sanggup Berperang Puluhan Tahun Melawan Agresi Belanda. Jakarta: Bulan Bintang. hal. 49
* Pante Kulu, Teungku Chik. 1946. Hikayat Prang Sabi. Banda Aceh: Abdullah Arif
* Zainuddin, H. M. 1960. Hikajat Prang Sabil. Medan: Pustaka Iskandar Muda